
PROIECT DE DECIZIE Nr. 6/2
	din 31 iulie 2026
Cu privire la amalgamarea voluntară a 
unităților administrativ-teritoriale Răzeni și Cărbuna 
             
         În temeiul art. 14 alin. (2) lit. k1) din Legea nr. 436/2006 privind administrația publică locală și în conformitate cu prevederile art. 5, 6, 61 8, 10 și 11 a Legii nr. 225/2023 privind amalgamarea voluntară a unităților administrativ-teritoriale și a pct. 25, 39, 40 și 43 din Metodologia de amalgamare voluntară a unităților administrativ-teritoriale aprobată prin Hotărârea Guvernului nr. 925/2023, Procesul verbal nr. 1 al  Consultărilor publice din 28.06.2026, Procesul verbal nr. 2 al  Consultărilor publice din 26.07.2026, Procesele verbale ale GLC nr. 1, 2, 3, 4, Consiliul comunal Răzeni, DECIDE: 
1. Se aprobă amalgamarea voluntară a unităților administrativ-teritoriale Răzeni și Cărbuna.
2. Se pune în sarcina dlui Crețu Ion, Primar al comunei Răzeni:
2.1. Recepționarea deciziei de amalgamare voluntară aprobată de consiliul sătesc Cărbuna. 
2.2 Transmiterea dosarului consolidat privind amalgamarea voluntară a unităților administrativ-teritoriale Răzeni și Cărbuna către Cancelaria de Stat a Republicii Moldova.
3. Prezenta decizie intră în vigoare la data includerii în Registrul de stat al actelor locale și poate fi contestată în decurs de 30 de zile de la data comunicării la Judecătoria Hîncești cu sediul în orașul Ialoveni, strada Prieteniei, nr. 4. 
4. Controlul asupra executării prezentei decizii se pune în seama comisiei pentru problemele de Drept și Administrație publică.
Președintele ședinței

CONTRASEMNAT:
Secretar al Consiliului comunal Răzeni                                                     

